বাংলা উইকিসংকলন  এপ্রিল ২০২৫ মাসজুড়ে বাংলা উইকিসংকলনে ছিল উল্লেখযোগ্য সম্পাদনাকর্ম ও ব্যবহারকারীদের সক্রিয়তা। এই মাসে সর্বাধিক সম্পাদনা করেছেন বোধিসত্ত্ব—তার মোট সম্পাদনা ২,০০৭টি। পরের স্থানে ছিলেন অনুপ সাদি, যাঁর সম্পাদনার সংখ্যা ছিল ১,১২৫টি। তৃতীয় অবস্থানে ছিলেন নেট্টিমে সুজাতা, ৫৪১টি সম্পাদনা নিয়ে। এঁদের সম্মিলিত অবদান উইকিসংকলনের মাসিক অগ্রগতিকে বেগবান করেছে।  এই মাসে নতুন পৃষ্ঠা তৈরি হয়েছে ২,৬৩৯টি, যার মধ্যে প্রধান নামস্থানে যুক্ত হয়েছে ৫৮৩টি পৃষ্ঠা। নির্ঘণ্ট, লেখক ও রচনা নামস্থানেও ছিল উল্লেখযোগ্য সংযোজন। মোট সম্পাদনা হয়েছে ৯,৭১৫টি। উইকিসংকলনে পাঠকপ্রিয়তার দিক থেকেও একটি আকর্ষণীয় দিক উঠে এসেছে—জীবনানন্দ দাশের ‘বনলতা সেন’ কবিতা সংবলিত পৃষ্ঠা দেখা হয়েছে ১৩,৩৪৬ বার, যদিও তাতে কোনো সম্পাদনা হয়নি এবং কোনো সম্পাদনাকারীও যুক্ত হয়নি।  প্রশাসনিক দিক থেকেও এপ্রিল ছিল ব্যস্ত এক মাস; প্রশাসকদের মোট কার্যক্রম ছিল ১,৫২৮টি। পরিসংখ্যানের এই চিত্র বলে দেয়, বাংলা উইকিসংকলনে ব্যবহারকারীদের নিষ্ঠা ও পাঠকের আগ্রহ—উভয়ই বাড়ছে ধারাবাহিকভাবে। ভবিষ্যতে এই ধারা আরও সম্প্রসারিত হবে বলেই প্রত্যাশা।   বাংলা উইকিবই  ২০২৫ সালের এপ্রিল মাসে বাংলা উইকিবই-তে মোট ৪৭৩টি সম্পাদনা হয়েছে। এই মাসে সর্বাধিক সম্পাদনা করেছেন জনৈক বাঙ্গালি—১৯১টি সম্পাদনা নিয়ে। এরপর যথাক্রমে রিফাত ৭৯টি এবং শাকিল হোসেন ৩৪টি সম্পাদনা করেছেন।  নতুন পাতা তৈরি হয়েছে মোট ১১৪টি, যার মধ্যে ব্যবহারকারী আলাপ নামস্থানে সবচেয়ে বেশি, ৭০টি পৃষ্ঠা। প্রধান নামস্থানে যোগ হয়েছে ২২টি, উইকিবই ও টেমপ্লেট নামস্থানে যথাক্রমে ৬ ও ৫টি পাতা তৈরি হয়েছে। সবচেয়ে বেশি পঠিত পৃষ্ঠা ছিল ‘বাংলা বারো মাসের নাম’, যা ৬,৬২২ বার দেখা হয়েছে, যদিও এতে কোনো সম্পাদনা হয়নি। প্রশাসকদের কার্য সংখ্যা ছিল ১৩টি।   বাংলা উইকিভ্রমণ  ২০২৫ সালের এপ্রিল মাসে বাংলা উইকিভ্রমণে সর্বাধিক সম্পাদনা করেছেন ইশতিয়াক আব্দুল্লাহ, যিনি ১৯৭টি সম্পাদনা করেছেন। এরপর বোরহান ১৩৫টি এবং রাশিদুল হাসান বিপ্লব ১২৪টি সম্পাদনা করেছেন।  এপ্রিল মাসে প্রকল্পটিতে মোট ১৮৪টি নতুন পৃষ্ঠা তৈরি হয়েছে। এর মধ্যে প্রধান নামস্থানে ১৫৪টি, উইকিভ্রমণ নামস্থানে ১১টি, আলাপ ৮টি, ব্যবহারকারী ৩টি, টেমপ্লেট ৩টি, বিষয়শ্রেণী ২টি, উইকিভ্রমণ আলোচনা ১টি, ব্যবহারকারী আলাপ ১টি এবং টেমপ্লেট আলোচনা ১টি পৃষ্ঠা তৈরি হয়েছে। পুরো মাসে মোট সম্পাদনার সংখ্যা ছিল ৬৫৭টি। এই মাসে সবচেয়ে বেশি দর্শক পেয়েছে ‘ঢাকা বিভাগ’ পাতা, যা দর্শকসংখ্যা ছিল ৪,৪১৪। এপ্রিল মাসে প্রশাসনিক কার্যক্রম হিসেবে মোট ৩০টি প্রশাসকের কার্যক্রম করা হয়েছে।    বাংলা উইকিউক্তি  ২০২৫ সালের এপ্রিল মাসে বাংলা উইকিউক্তিতে সর্বাধিক সম্পাদনা করেছেন সালিল কুমার মুখার্জি, যিনি ১৩৬৭টি সম্পাদনা করেছেন। এরপর ইয়াসির রায়হান করেছেন ১২৯৮টি এবং মেহেদী আবেদীন ৫৮৭টি সম্পাদনা করেছেন। উল্লেখ্য, মোবাশির হোসাইন মাসটিতে সর্বোচ্চ ১৩৯৪টি সম্পাদনা করেছেন, কিন্তু তিনি প্রকল্পটি থেকে অসীম মেয়াদে বাধাপ্রাপ্ত হওয়ায় তাকে এখানে অন্তর্ভুক্ত করা হয়নি। এপ্রিল মাসে প্রকল্পটিতে মোট ১৬৫২টি নতুন পৃষ্ঠা তৈরি হয়। এর মধ্যে প্রধান নামস্থানে ৬৮৭টি, আলাপ নামস্থানে ৫৭৩টি, ব্যবহারকারী আলাপ ১৮২টি, বিষয়শ্রেণী ১০৫টি, ব্যবহারকারী ৬৪টি, টেমপ্লেট ২৮টি, উইকিউক্তি ৮টি, উইকিউক্তি আলোচনা ২টি, মডিউল, সাহায্য ও মিডিয়াউইকি নামস্থানে ১টি করে পৃষ্ঠা তৈরি হয়েছে। পুরো মাসে মোট সম্পাদনার সংখ্যা ছিল ১০,৭৩৪টি।  এপ্রিল মাসে সবচেয়ে বেশি দেখা হয়েছে ‘কাজী নজরুল ইসলাম’ পাতাটি, যা ৬টি সম্পাদনার মাধ্যমে ৫ জন সম্পাদক যুক্ত করেন এবং পৃষ্ঠাটির দর্শকসংখ্যা ছিল ১,৫২৭। এ মাসে প্রশাসনিক কার্যক্রম হয়েছে মোট ৬২টি।   ইনকিউবেটরের প্রকল্প  বর্তমানে কেবল বাংলা উইকিসংবাদই বাংলা প্রকল্প হিসেবে ইনকিউবেটরে রয়েছে। যেটি গত ২০২৪ সালের সেপ্টেম্বর থেকে বেশ সক্রিয়। প্রকল্পটিতে গত এপ্রিল মাসে ৭৬৫টি সম্পাদনা করা হয়েছে। যার মধ্যে আসকেড৪২ ২৫২টি সম্পাদনা করে শীর্ষে রয়েছেন। এছাড়া বেটা উইকিবিশ্ববিদ্যালয়ের বাংলা অংশ তেমন সক্রিয় নয়। যদিও বিষয়টি সক্রিয় হবার দাবি রাখে।